**Дзмітрый Хлебасолаў** (нар. 7 кастрычніка 1990, Брэст) — беларускі футбаліст, нападнік.

Клубная кар’ера
---------------

Пачынаў кар’еру ў «Баранавічах», дзе трэнерам быў яго бацька — Андрэй Хлебасолаў. Пазней выступаў за моладзевую каманду маскоўскага «Спартака».

Сезон 2011 правёў у арэндзе ў наваполацкім «Нафтане», другую палову 2012 года — у жодзінскім «Тарпеда-БелАЗ». У студзені 2013 быў аддадзены ў паўгадовую арэнду дрэздэнскаму «Дынама» з правам выкупу, але правёў толькі адзін матч.

У ліпені 2013 года, скасаваўшы кантракт са «Спартаком», стаў іграком «Гомеля». У «Гомелі» спачатку гуляў у стартавым складзе, потым стаў толькі выхадзіць на замену.

Па заканчэнні сезона 2013 пакінуў «Гомель» і ў лютым 2014 года падпісаў аднагадовы кантракт з бабруйскай «Белшынай». У складзе «Белшыны» стаў асноўным нападнікам. Па выніках сезона 2014 стаў найлепшым бамбардзірам бабруйскага клуба (10 галоў). Па заканчэнні сезона ў студзені 2015 года пакінуў «Белшыну».

Пасля зыходу з «Белшыны» знаходзіўся на праглядзе ў расійскім клубе «Прамень-Энергія», але не падышоў. У выніку ў лютым 2015 года падпісаў кантракт з мікашэвіцкім «Гранітам», які па выніках сезона 2014 вярнуўся ў Вышэйшую лігу. Трывала выступаў у мікашэвіцкім клубе, чаргуючы выхады ў стартавым складзе і з лаўкі запасных. У ліпені 2015 года кантракт з «Гранітам» па ўзаемнай згодзе быў разарваны. Неўзабаве Дзмітрый стаў іграком «Віцебска». За палову сезона здолеў забіць 4 галы ў чэмпіянаце, тым самым стаўшы найлепшым бамбардзірам клуба ў сезоне.

У студзені 2016 года прыбыў на прагляд у «Белшыну», аднак бабруйскі клуб адмовіўся ад падпісання нападніка. У выніку, у лютым Хлебасолаў падпісаў пагадненне з клубам трэцяга польскага дывізіёна «Вісла» (Пулавы).

У ліпені 2016 пакінуў «Віслу», за якую амаль не гуляў з-за траўм, і ў жніўні вярнуўся ў «Баранавічы». За баранавіцкую каманду ў Першай лізе ў другой палове сезона 2016 правёў 4 матчы, забіў 3 галы. У пачатку 2017 праходзіў прагляд у «Гарадзеі» і гродзенскім «Нёмане», пазней вярнуўся ў «Баранавічы». У сакавіку 2017 года зноў адправіўся ў «Нёман» і ў выніку падпісаў з гродзенцамі кантракт. У складзе «Нёмана» выступаў у асноўным за дубль, у галоўнай камандзе зрэдку з’яўляўся на полі, звычайна выходзячы на замену. Па заканчэнні сезона, у снежні 2017 года, стала вядома, што Хлебасолаў пакідае Гродна.

У студзені 2018 года адправіўся на прагляд у таджыкскі клуб «Істыклол», але не падышоў у пазней далучыўся да мазырскай «Славіі», з якой у сакавіку падпісаў кантракт. Дапамог мазыранам у сезоне 2018 перамагчы ў Першай лізе, сам пры гэтым у асноўным выхадзіў на замену. Па заканчэнні кантракта ў снежні 2018 года пакінуў мазырскі клуб.

У сакавіку 2019 года зноў далучыўся да «Баранавічаў». У чэрвені 2019 года перайшоў у мальдыўскі клуб «Юнайтэд Віктары», аднак ужо ў верасні зноў апынуўся ў складзе баранавіцкай каманды. Застаўся ў «Баранавічах» і ў сезоне 2020, калі каманда выбыла ў Другую лігу, стаў найлепшым бамбардзірам каманды ў сезоне.

У сакавіку 2021 года стаўа вядома, што Хлебасолаў завяршыў кар’еру.

Міжнародная кар’ера
-------------------

Гуляў за моладзевую зборную Беларусі, за якую забіў 9 галоў.

Дасягненні
----------

* Сцяг Беларусі Пераможца Першай лігі чэмпіянату Беларусі: 2018

Зноскі
------

1. ↑  Dmitri Khlebosolov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dmitri Khlebosolov // FBref.com<a href='https://wikidata.org/wiki/Track:Q56239490'></a>
3. ↑  «Гомель» подтвердил переход Хлебосолова(недаступная спасылка)
4. ↑  Дмитрий Хлебосолов стал игроком "Белшины"
5. ↑  Дмитрий Хлебосолов покинул "Белшину"
6. ↑  Хлебосолов не подошел «Луч-Энергии»
7. ↑  Дмитрий Хлебосолов перешел в "Гранит"
8. ↑  Футбол. Дмитрий Хлебосолов покинул "Гранит"
9. ↑  Дмитрий Хлебосолов подписал контракт с "Витебском"
10. ↑  Дмитрий Хлебосолов присоединился к "Белшине" на сборе в Пинске
11. ↑  Хлебосолов перешел в польскую «Вислу» из третьего дивизиона
12. ↑  Пять новых игроков усилили ФК «Барановичи»(недаступная спасылка)
13. ↑  Дмитрий Хлебосолов подписал контракт с "Неманом"
14. ↑  Дмитрий Хлебосолов покидает "Неман"
15. ↑  Дмитрий Хлебосолов стал игроком "Славии"
16. ↑  Дмитрий Хлебосолов покинул "Славию"
17. ↑  Дмитрий Хлебосолов присоединился к «Барановичам»
18. ↑  Дмитрий Хлебосолов расторг контракт с "Барановичами" и продолжит карьеру на Мальдивах
19. ↑  Дмитрий Хлебосолов покинул Мальдивы и вернулся в Барановичи

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Fussballdaten.de · Soccerway · teams.by · Transfermarkt (ігрок) · worldfootball.net (ігрок) · Прэсбол · РПЛ (ігрок) · УЕФА |